NORAKSTS

|  |  |
| --- | --- |
| 25.07.2019. | Nr.9/4 |

###### PAR PIEDALĪŠANOS IZMĒĢINĀJUMPROJEKTĀ PAR INDIVIDUĀLĀ BUDŽETA MODEĻA APROBĀCIJU PILNGADĪGĀM PERSONĀM AR GARĪGA RAKSTURA TRAUCĒJUMIEM SABIEDRĪBĀ BALSTĪTU SOCIĀLO PAKALPOJUMU NODROŠINĀŠANAI

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 7.punktu, Sociālo pakalpojumu un sociālās palīdzības likuma 9.panta pirmo daļu, ievērojot Ministru kabineta 2016.gada 9.februāra noteikumu Nr.91 “Darbības programmas “Izaugsme un nodarbinātība” 9.2.2. specifiskā mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.2. pasākuma “Sociālo pakalpojumu atbalsta sistēmas pilnveide” īstenošanas noteikumi” 13.punktu, ņemot vērā Latvijas Republikas Labklājības ministrijas īstenotā Eiropas Sociālā fonda līdzfinansētā projekta ''Sociālo pakalpojumu atbalsta sistēmas pilnveide'' (projekta Nr.9.2.2.2/16/I/001) darbības “Sabiedrībā balstītu sociālo pakalpojumu finansēšanas mehānismu izstrāde un ieviešana” apakšdarbības “Sabiedrībā balstītu sociālo pakalpojumu pilngadīgām personām ar garīga rakstura traucējumiem finansēšanas mehānisma Izmēģinājumprojekta īstenošana” ietvaros īstenoto individuālā budžeta modeļa aprobāciju izmēģinājumprojektā pilngadīgām personām ar garīga rakstura traucējumiem sabiedrībā balstītu sociālo pakalpojumu nodrošināšanai, Sociālo pakalpojumu attīstības padomes 2019.gada 26.jūnija lēmumu par Jelgavas pilsētas pašvaldības piedalīšanos izmēģinājumprojektā,

**JELGAVAS PILSĒTAS DOME NOLEMJ:**

1. Piedalīties kā sadarbības partnerim Latvijas Republikas Labklājības ministrijas īstenotā Eiropas Sociālā fonda līdzfinansētā projekta Nr.9.2.2.2/16/I/001 ''Sociālo pakalpojumu atbalsta sistēmas pilnveide'' darbības “Sabiedrībā balstītu sociālo pakalpojumu finansēšanas mehānismu izstrāde un ieviešana” apakšdarbības “Sabiedrībā balstītu sociālo pakalpojumu pilngadīgām personām ar garīga rakstura traucējumiem finansēšanas mehānisma Izmēģinājumprojekta īstenošana” ietvaros īstenotā izmēģinājumprojektā par individuālā budžeta modeļa aprobāciju pilngadīgām personām ar garīga rakstura traucējumiem sabiedrībā balstītu sociālo pakalpojumu nodrošināšanai (turpmāk - Projekts), kas tiek 100% apmērā finansēts no Eiropas Sociālā fonda un valsts budžeta līdzekļiem.
2. Pilnvarot Jelgavas pilsētas pašvaldības iestādes “Jelgavas sociālo lietu pārvalde” vadītāju slēgt sadarbības līgumu ar Latvijas Republikas Labklājības ministriju par Projekta īstenošanu (turpmāk – sadarbības līgums) un īstenot sadarbības līgumā noteikto saistību izpildi, tajā skaitā parakstīt visu nepieciešamo dokumentāciju.
3. Projekta īstenošanai nepieciešamo priekšfinansējumu 2500,00 *euro* (divi tūkstoši pieci simti *euro*)apmērā segt no plānotā Jelgavas pilsētas pašvaldības iestādes “Jelgavas sociālo lietu pārvalde” 2019.gada budžeta.
4. Kontroli par lēmuma izpildi uzdot Jelgavas pilsētas pašvaldības izpilddirektoram.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.jūlijā